Thomas Löfkvist

**Thomas «Gotland» Löfkvist** (født 4. april 1984 i Visby) er sportsdirektør for det svenske kontinentallaget Team Tre Berg-Bianchi og tidligere profesjonell syklist. Han ble profesjonell i 2004, som den yngste svensken gjennom tidene, i det franske laget Française des Jeux, før han før 2008-sesongen gikk til Team High Road. Etter 2009-sesongen gikk han over til det nystartede Team Sky. Han har lenge blitt betraktet som Sveriges mest lovende syklist, og enkelte mener han til og med er en av de mest talentfulle i hele sykkelsporten. Löfkvist var den yngste deltageren i Tour de France i 2005 (61.-plass) og 2006. Det er noe uenighet blant ekspertene om det var et godt valg av lagledelsen i Française des Jeux å la ham stille i så mange ritt i så ung alder, og spesielt i et hardt ritt som Touren. Resultatene de siste årene har heller ikke vært imponerende i forhold til de høye forventningene som stilles til ham. 
Som rytter er Löfkvist er typisk sammenlagtkandidat, med gode ferdigheter på tempo og i bakkene. 
De senere årene har Löfkvist fått tilnavnet "Gotland" på grunn av sitt fødested, men som ung gikk han under navnet "Little Onion".

## 2003 - 2007
Löfkvist vant den siste etappen i Circuit de la Sarthe 2004 og vant da også rittet sammenlagt. Det er kun Bernard Hinault og Greg Lemond som har vunnet dette rittet i en yngre alder enn Löfkvist. Franck Bouyer ble nummer to, 19 sekunder etter svensken. Fire dager senere ble rekkefølgen den motsatte, da Franck Bouyer slo Löfkvist med ett sekund i den franske semiklassikeren Paris-Camembert. 

Han deltok i OL i Aten, der han ble nummer 34 av 37 syklister i temporittet. Han startet på landeveisrittet i OL, men brøt.

Löfkvist ble nummer to på Vuelta a Españas 14. etappe i 2007 til Villacarrillo. Det var Sveriges beste innsats i Spania rundt på 25 år.

## 2008
Sesongen 2008 åpnet svært bra for Thomas Löfkvist. Han ble nummer tre i UCI ProTour-rittet Tirreno-Adriatico etter Fabian Cancellara og Enrico Gasparotto, og vant dessuten konkurransens ungdomstrøye. Löfkvists beste etappeplassering i rittet var tredjeplassen på femte etappe, en tempoetappe, etter Fabian Cancellara og David Zabriskie.  I klassikeren Milan-Sanremo, noen få dager etter Tirreno-Adriatico, gikk Löfkvist i et brudd sammen med blant andre Paolo Bettini og Davide Rebellin. Bruddet holdt lenge avstand ned til hovedfeltet og hadde på det meste rundt 40 sekunders ledelse på hovedfeltet. Gruppen ble hentet rett før siste bakke og Löfkvist trillet inn til en 86.-plass.

I Tour de France kjørte han i ungdomstrøya på fem etapper.

## Meritter

;2013
:Sammenlagt, Tour Méditerranéen
;2010
:2.-plass, Strade Bianche
;2009
:Monte Paschi Eroica
;2008 
:Ungdomskonkurransen Tirreno-Adriatico 
::3.-plass sammenlagt
::3.-plass, 5. etappe 
;2007 
:3. etappe (ITT), Critérium International 
:2.-plass, 14. etappe Vuelta a Espana 
;2006 
: Svensk mester på landevei 
;2005 
:4.-plass sammenlagt i Polen rundt
;2004 
:Sammenlagt, Circuit de la Sarthe 
::4. etappe
: Svensk mester på tempo
:2.-plass sammenlagt, Tour de l'Avenir
::10. etappe
;2003 
:Sammenlagt, Circuit des Ardennes
:Etappeseier,Dookola Masowska

## Referanser




## Eksterne lenker
*